Idioma occitán

L**'occitán**, **occitano** u **luenga d'oc** (*occitan, lenga d'òc*) ye una luenga romance que se fabla en Occitania, un país que comprén o tercio sud de Francia, as Vals Occitanas (Alpes d'Italia), a Val d'Arán (en o nord-ueste de Catalunya, Espanya) y o Prencipau de Mónegue. Hue o numero de fablants ye estimato entre 500&nbsp;000 (usuals) y 2 milions (ocasionals), anque tien carácter cooficial en a Val d'Arán (y teoricament en tota Catalunya) chunto con o espanyol y o catalán.

## Denominación
O nombre *occitán*, atestato en os anyos 1270 u 1290, tien a mesma orichen que a formula *luenga d'oc* usata por o escritor italiano Dante Alighieri en os anyos 1290, que comparaba as palabras que significaban "sí" en tres luengas: *luenga d'oc* l'occitán, *luenga de sí* o italiano y *luenga d'oïl* o francés (*oïl* yera una forma antiga de *oui*). A palabra occitana *òc* procede d'o latín *hoc* (toscán *sí* se derivó d'o latín *sic* y o francés *oïl/oui* se derivó d'o latín *hoc ille*). As palabras *occitán* y *Occitania* proceden d'a fusión de *òc* con a terminación d**[[Aquitania|(Aqu)itania]]'', antiga rechión [[romana]] que ya correspondeba con una gran parti d'Occitania.

== Fonetica ==

Entre las caracteristicas diacronicas de l'occitán como luenga romance, destacan:
* A diferencia d'o francés, se conserva la **a** accentugata d'o latín (latín ''mare'' > oc. ''mar'', pero > fr. ''mer''.)
* A diferencia d'o francés, se conservan las vocals postonicas.
* Como o francés y o noritaliano, se truca la **u** latina por [y].
* Como una [[luengas galoitalicas|gran parti d'o norditaliano]], s'esplaza la serie de vocals posteriors ([u] > [y], [o] > [u]).
* O dialecto [[occitán gascón|gascón]] de l'occitán cambió a **f** latina por [h] pipada (latín ''filiu'' > gascón ''hilh''), como o [[Idioma castellano|castellano]] medieval (o [[gascón]] y o [[Idioma castellano|espanyol]] habieron a influencia d'o [[euskara]]).
* O grupo dialectal nordoccitán conoix a palatalización de ''ca'' [ka] en ''cha'' [tʃa, tsa] y de ''ga'' [ga] en ''ja'' [dʒa, dza]: ''cantar > chantar, vaca > vacha, galina > jalina, cargar > charjar''. Ye un fenomeno apareixito en cuantos dialectos d'o latin tardano que se transmitió tamién en romanche, ladín, friulán, arpitán (francoprovenzal) y francés.

== Lexico ==

O lexico occitán ye en a suya mes gran part latín, d'orichen patrimonial, d'orichen culto (cultismos y semicultismos), u orichinau en as luengas romanicas d'arredol, que tamién han preso [[occitanismo (lingüistica)|occitanismo]]s, sobre tot en a [[baixa Edat Meya]].

Se troba palabras d'o substrato, que en un aria tan ampla incluye a part d'os lochicos [[celtismos en occitán|celtismo]]s (''[[landa]]'', ''[[aloda|alausa]]''), tamién palabras d'orichen [[griego antigo]] en [[Provenza]] (''gansa'', ''gofre''), y [[vasquismos en occitán|basco-aquitano]] en [[Gascunya]] (''esquer'').

Entre os helenismos de l'occitán destacan palabras relacionadas con a navegación (''caliòrna'', ''ancona'', ''tarron'' y ''gansa''), y a meteorolochía (''bonda'', ''bronta'', ''esbrontar'', ''lamp'', ''calar'', ''tuba'', ''empurar'') y l'arquitectura (''andron'', ''androna'', ''dòma'', ''ambra''). Tamién se troban en occitán os helenismos ampraus por o latín y transmesos a las atras luengas romances.

O [[chermanismos en occitán|segundo estrato chermanico]] se puede dividir en components d'orichen [[idioma gotico|gotico]] (''[[tregua]]'', ''ufan''), y d'orichen [[idioma francico|francico]] (''[[Nasturtium officinale|creisson]]'', ''[[escavín|iscavin]]''), muito mes importants.

S'interpreta que son [[goticismos en occitán|d'orichen gotico]] palabras como ''[[arpa]]'', ''[[bramiu|bramar]]'' y ''[[brega]]''. En bel caso se deduce un orichen gotico por coincidir a presencia en occitán, en [[luengas iberorromanicas|iberorromanz]] y en Italia.

As palabras d'o [[superstrato francico en occitán|superstrato francico]] pueden estar comuns con l'[[superstrato francico en aragonés|aragonés]] (''[[hanca|anca]]'', ''cropa'', ''dançar'', ''galopar''), pero sobre tot con o [[superstrato francico en catalán|catalán]] y o [[superstrato francico en francés|francés]]. En bel caso as palabras franconas han plegau a traviés d'o francés (''[[vergüenya|onta]]'').

Dende as peninsulas iberica y italiana han plegau palabras propias d'as luengas romances que se i parlan y tamién [[arabismos en occitán|arabismos]] (''[[Falco cherrug|sacre]]''). A fonetica de bel arabismo amuestra una transmisión dende o catalán (''eissarop'', ''eissac'').

Manimenos, o francés ye a luenga que mes ha influiu en l'occitán, por a presión que exerce en un proceso de substitución lingüistica. A traviés d'o francés i han plegau palabras de toz os oríchens: [[neerlandismos en occitán|neerlandés]] (''rigola''), [[tudesquismos en occitán|alemán]], [[anglicismos en occitán|anglés]], etcetera.

== Dialectos ==

Os dialectos occitans son seis, seguntes a clasificación hue prou cheneralment acceptata d'o lingüista [[Pèire Bèc]]:
* Grupo gascón
** O [[occitán gascón|gascón]] en o sud-ueste (d'o cual l'[[aranés]] en ye una variedat mui local; o [[biarnés]] ye o gascón fablato en [[Biarn]] y ha un papel de koiné gascona),
* Grupo nordoccitán
** O [[occitán lemosín|lemosín]] en o nord-ueste
** L'[[occitán auvernés|auvernés]] en o centro-norte
** O [[occitán vivaro-alpín|vivaro-alpín]] en o nord-este
* grupo sudoccitán
** O [[occitán provenzal|provenzal]] en o sud-este, d'o cual o [[occitán nizardo|nizardo]] ye una variedat important (o antigo [[shuadit]] o chudeu-provenzal, fablato por cualques comunidaz chudievas, yera una variedat mui local de provenzal)
** O [[occitán lengadocián|lengadocián]] en o centro y en o centro-sud

As diferencias entre istos dialectos no son grans, a mayoría d'os fablants d'un pueden entender os atros. Especialment, o vocabulario usual y a [[sintaxi de l'occitán|sintaxi]] son prou similars en toz os dialectos; as diferencias son sobretot foneticas. Lo mesmo ye cierto d'o [[Idioma catalán|catalán]], pos bels lingüistas consideran a l'occitán y o catalán como dos variants d'o mesmo idioma (mes exactament d'un mesmo [[diasistema]], de manera comparable a la gran proximidat d'as luengas chermanicas d'Escandinavia).

Un d'os textos en occitán mas notables d'a literatura occidental se troba en o canto XXVI d'o [[Porgatorio]] de ''[[A Divina Comedia]]'' de [[Dante Alighieri]], an o trobador [[Arnaut Daniel]] responde a lo recentador:



En l'occitán actual s'emplegan esencialment dos normas lingüisticas concurrents:
* a ''norma clasica'', continua os usos tradicionals medievals occitans y ye proxima d'o catalán, respecta os dialectos mas tamién insiste sobre a suya converchencia con solucions unitarias y autonomas d'o francés. Hue s'usa en toz os dialectos, incluso o provenzal. Ye o sistema oficial de l'[[aranés]]. A suya codificación comenzó con a gramatica de [[Loís Alibèrt]] en o [[1935]] y ye d'a competencia d'o [[Conselh de la Lenga Occitana]] dende [[1997]].
* a ''norma mistralenca'', creyata por [[Josèp Romanilha]] en o [[1852]] y usata por [[Frederic Mistral]], en a que s'emplegan as convencions graficas d'o francés ta representar os sonius de l'occitán. Hue s'usa sobretot en provenzal, en concurrencia con a norma clasica.
Dos altras normas, hue muit localizatas y minoritarias, son a ''bonaudiana'' en auvernés y a de l**Escòla dau Pò* en vivaroalpín local d'as Vals Occitanas (estato italiano).

O emplego actual d'o termin *occitán* y o prencipio d'a unitat d'ista luenga son acceptados por cuasi toz os lingüistas especializatos en a lingüistica romance. Bels autors minoritarios y foranos a la lingüistica romance consideran que l'occitán no existiría y veyen os dialectos occitans como luengas distintas, en una postura de [[secesionismo lingüistico]] apareixita en os anyos 1970 (que ha grans similituz ideyolochicas con o secesionismo lingüistico valenciano, contrario a l'unidat d'a luenga catalana).

== L'occitán en Aragón ==

Important ha estato tamién a presencia de l'occitán en [[Aragón]], traíto por os repobladors venitos de l'atro canto d'os [[Pireneus]]. De l'occitán que se charraba en lugars d'o [[camín de Sant Chaime]] en Navarra y Aragón en dicen os especialistas [[occitán cispirenenco]]. Os [[Establimentz de Chaca]] estioron as ordenanzas u fueros d'a ciudat escritas en o [[sieglo XIII]] en romance gascón occitán, aquí bi ha un chicot texto d'os *Establimentz*:



Debito a dita presencia de l'occitán en l'Alto Aragón, l'[[Idioma aragonés|aragonés]] tien muitos [[occitanismos en l'aragonés|occitanismo]]s, mas que mas gasconismos, ya que en as [[comarca]]s de l'[[Occitania]] mugants con Aragón se i charra o dialecto gascón.

== Referencias ==


== Bibliografía ==
* [[Bernard Pottier]]: *Los elementos gascones y languedocianos en el aragonés medieval* (traducción de Pilar García Mouton), pp.&nbsp;235–244. [[Archivo de Filología Aragonesa]], 46-47 (1991)[http://ifc.dpz.es/recursos/publicaciones/15/72/11pottier.pdf].
* [[Francho Nagore Laín]]: *Los occitanismos en aragonés*, , Nº 6, 1994 , pp.&nbsp;119–174.
* [[José Ramón Fernández González|Fernández González, J.R.]]: *Gramática histórica provenzal*. [[Universidat d'Oviedo]], 1985.
* [[Pierre Bec]]: *La langue occitane*. Colection Que sais-je?. [[Presses universitaires de France]], 1973.
* [[Alberto Vàrvaro]]: *Quatorzième Congrès international de linguistique et de philologie romanes*. John Benjamins Publishing, 1976.
* [[Michel Piquemal]], [[Nathalie Louveau]]: *Les mots des Occitans*. Édicions du Cabardès, 2013.
* [[Jacqueline Picoche]], [[Jean-Claude Rolland‏‎ (lingüista)|Jean-Claude Rolland]]: *Dictionnaire étymologique du français''. Dictionnaires Le Robert, 2009. ISBN 2849024244, 9782849024249.

## Se veiga tamién

* Occitania.
* Luengas romances.

## Vinclos externos
*  Diccionario cheneral occitán
*  Reporte de Ethnologue sobre l'occitán
*  Repaso cheneral y gramatica de l'occitán
*  Gramatica alazetal de l'occitán
*  Wikipèdia (Wikipedia en occitán)
*   Ostal d'Occitània de Tolosa